VPIS OTROKA S POSEBNIMI POTREBAMI 
V kolikor se želi vaš otrok vpisati v srednjo šolo in želi imeti olajšavo pri vpisu, mora imeti do dneva vpisa veljavno odločbo o usmeritvi za šolo in program v katerega se vpisuje.
Starši vložijo:
Zahtevo za uvedbo postopka usmerjanja:
 https://www.zrss.si/wp-content/uploads/2022/02/1_Zahteva-za-uvedbo-postopka-usmerjanja.pdf

Zahtevi priložijo:
· Poročilo šole, ki jo otrok obiskuje ter zapis razgovora z otrokom (oboje pripravi šola).
· Dodatno strokovno dokumentacijo (specialno-pedagoška, psihološka, zdravstvena …), ki je nastala po zadnji izdani odločbi (v kolikor je otrok odločbo že imel).

Zahtevo in obvezno dokumentacijo pošljejo naslov:  Zavod RS za šolstvo, Oddelek za usmerjanje otrok s posebnimi potrebami, Kotnikova 28, 1000 Ljubljana (ZRSŠ).

Za otroka komisija na ZRSŠ pripravi strokovno mnenje. Pred izdajo odločbe oseba, ki vodi postopek preverja pogoje na šoli v katero se je/bo otrok vpisal.
Po prejetem odgovoru vam svetovalec iz ZRSŠ posreduje strokovno mnenje. V roku 8 dni imate možnosti pritožbe na strokovno mnenje (na rok za odpremo, 8 dni). V kolikor želite, da se postopek čim prej spelje, podajte svetovalcu ZRSŠ izjavo da se oba starša strinjata s strokovnim mnenjem.
Svetovalec izda odločbo o usmeritvi. Da šola upošteva olajšavo pri vpisu, mora biti odločba izdana in na šoli vsaj dan pred vpisom, ki ga želena šola načrtuje.
Odločba, ki jo izda Zavod RS za šolstvo za enega od programov srednje šole postane veljavna v primeru, če otrok izpolnjuje vse predpisane pogoje za vpis in v skladu s predpisanimi merili dosega najmanj 90 odstotkov točk, potrebnih za vpis.
Ta pogoj veljavnosti izhaja iz drugega odstavka 29. člena Zakona o poklicnem in strokovnem izobraževanju (Ur. l. RS, št. 79/06, 68/17 in 46/19) oziroma iz četrtega odstavka 15. člena Zakona o gimnazijah (Ur. l. RS, št. 1/07, 68/17 in 6/18 – ZIO-1 in 46/19), s katerima je določeno, da kandidata s posebnimi potrebami, ki se vključuje v izobraževanje v skladu z odločbo o usmeritvi, šola z omejitvijo vpisa sprejme, če izpolnjuje vse predpisane pogoje in v skladu s predpisanimi merili dosega najmanj 90 odstotkov točk, potrebnih za vpis.




